Leonidas (henchresianeg: Λεωνίδας, Mab leonHeñvel ouzh ul leon) a oa ur roue eus Sparta, ar seitekvet eus lignez an Agiaded, unan eus mibien Anaksandridas II, roue Sparta, a embanne e tiskenne e lignez eus Herakles. Pignat a reas war an tron goude e lezvreur Kleomenes Iañ, e 489 kent J.K. moarvat pe e 488. Eurediñ a reas merch Kleomenes, Gorgo. Da-heul emgann an Termopiloù e teuas da vezañ un haroz brudet betek hon amzer. 